[bookmark: _Hlk234911957]Na temelju članka 6. stavka 1. Zakona o zakupu i kupoprodaji poslovnog prostora (Narodne novine, broj: 125/11., 64/15., 112/18. i 123/24.) i članka 69. Statuta I. gimnazije Osijek, Ravnatelj I. gimnazije Osijek dana 28. srpnja 2026. godine raspisuje

NATJEČAJ
za zakup kantine I. gimnazije Osijek

1. Predmet zakupa je poslovni prostor kantine I. gimnazije Osijek u zgradi na adresi Ulica Josipa Jurja Strossmayera 128b, Osijek. U pojedinačni zakup nudi se poslovni prostor kantine koji se nalazi u prizemlju škole (kantina), ukupne površine 40 m2. Poslovni prostor će se dati u zakup ponuditelju za obavljanje djelatnosti posluživanja toplih i hladnih jela te napitaka i bezalkoholnih pića  koji u svojoj ponudi mora zadovoljiti energetske i nutritivne potrebe učenika, što uključuje sve skupine namirnica (ugljikohidrati, proteini i masti) s posebnim fokusom na raznovrsnost ponude povrća (zeleno lisnato povrće, mahunarke, plodonosno i korjenasto povrće).
2. Poslovni prostor budući zakupnik obvezan je koristiti isključivo u okviru registrirane djelatnosti navedenoj u točki 1. ovog Natječaja. Zabranjeno je: 1) davanje poslovnog prostora iz točke 1. ovog Natječaja u podzakup/podnajam, 2) obavljanje vanjskih ili unutarnjih zahvata na poslovnom prostoru koji podrazumijevaju i rekonstrukcije te 3) prenamjena ili promjena djelatnosti, bez izričite suglasnosti Zakupodavca.
3. Zakupnina za poslovni prostor iznosi 15,00 €/ m2 neto (plus PDV). U iznos zakupnine uračunati su troškovi: vode, struje i odvoza otpada. 
4.Poslovni prostor daje se u zakup na određeno vrijeme u trajanju od jedne (1) godine od dana sklapanja ugovora, mogućnost produženja ako stranke budu zadovoljne prethodnim poslovanjem. 
[bookmark: _Hlk234915251]5. Javni natječaj provodi se prikupljanjem pisanih ponuda za zakup poslovnog prostora. Pisane ponude dostavljaju se u roku od osam (8) dana od dana objave natječaja na mrežnoj stranici Škole, putem preporučene poštanske pošiljke u zatvorenoj omotnici uz naznaku „Za natječaj za zakup poslovnog prostora-ne otvaraj“ na adresu I. gimnazija Osijek, Ulica Josipa Jurja Strossmayera 128b, Osijek. 
Natječaj traje do 6. kolovoza 2026. godine

6. Pisana ponuda obvezno mora sadržavati:
1) ime i prezime, odnosno naziv ponuditelja s naznakom prebivališta/boravišta, odnosno sjedišta
2) opis djelatnosti, vrstu i cijenu ponuđenih proizvoda
3) ponuđeni iznos mjesečne zakupnine izražene u eurima
4) preslika osobne iskaznice za fizičke osobe, preslika izvornika rješenja o upisu u javni registar ili izvornik izvadak iz javnog registra iz kojeg je vidljivo da je ponuditelj registriran za djelatnost koju namjerava obavljati u poslovnom prostoru
5) potvrdu porezne uprave da nema dospjelih nepodmirenih obveza prema državnom proračunu ne stariju od 30 dana od objave javnog natječaja na mrežnoj stranici Škole
6) ponudu s popisom prodajnog asortimana koji se namjerava prodavati u kantini Škole s pripadajućim jediničnim cijenama
[bookmark: _Hlk234915333]7. Otvaranje ponuda i postupak do donošenja Odluke o izboru najpovoljnijeg ponuditelja obavit će Povjerenstvo za provedbu javnog natječaja za zakup poslovnih prostorija (u daljnjem tekstu: Povjerenstvo). Povjerenstvo utvrđuje koliko je zaprimljeno ponuda. O radu Povjerenstva vodi se zapisnik kojeg potpisuju svi članovi Povjerenstva. Ponude zaprimljene izvan natječajnog roka i ponude koje ne sadrže svu potrebnu dokumentaciju i/ili podatke Povjerenstvo neće uzeti u razmatranje, već će odmah u zapisniku utvrditi njihovu nevaljanost i predložiti Ravnatelju donošenje odluke o njihovom odbacivanju. Pristigle ponude Povjerenstvo razmatra i utvrđuje ispunjavaju li uvjete natječaja te usporedbom pisanih ponuda utvrđuje na zapisnik koja ponuda je najpovoljnija prema kriterijima utvrđenih Pravilnikom o načinu korištenja, davanja u zakup ili povremeno korištenje  školskog prostora I. gimnazije Osijek.
Zaprimljene ponude Povjerenstvo će otvorit u roku od 5 radnih dana od zaključenja natječaja, u prostorijama I. gimnazije Osijek, o čemu će se voditi zapisnik bez nazočnosti ponuditelja.
8. Završetkom natječajnog postupka, zapisnik o provedenom natječaju s prijedlogom ponude za koju smatra ekonomski najisplativijom odnosno koju je potrebno prihvatiti, Povjerenstvo dostavlja Ravnatelju Škole radi donošenja odluke o prihvatu ponude i sklapanja ugovora o zakupu.  Ravnatelj donosi odluku u roku od 5 dana do dana primitka prijedloga Povjerenstva.
9. Zakupniku će se predati u posjed poslovni prostor na dan sklapanja ugovora o zakupu, o čemu će se sastaviti primopredajni zapisnik.
[bookmark: _Hlk234916086]10. Ugovor o zakupu poslovnog prostora potvrdit će se kod javnog bilježnika čiji trošak će platiti zakupnik. Potvrdom sadržaja ugovor predstavlja ovršnu ispravu, radi ostvarenja neposredne prisilne naplate buduće moguće dospjele, a ne plaćene tražbine od stane Zakupodavca. 
11. Ravnatelj Škole zadržava pravo ne odabrati najpovoljnijeg ponuditelja i poništiti natječaj bez obveze da natjecateljima obrazlaže razlog poništenja natječaja ili ne odabira najpovoljnijeg ponuditelja, kao i pravo da poništi odluku o prihvatu najpovoljnije ponude prije sklapanja ugovora. 

KLASA: 372-02/26-01/1
URBROJ: 2158-37-01-26-01
Osijek,  28. srpnja 2026.
      Ravnatelj
Ivan Čelebić, mag.educ.philol.germ.
